нарушения“, което е в противоречие с правните принципи и практика на Комисията, и поиска от нея да вземе предвид първоначалните данни, докладвани от групата FTT. Последната изрази несъгласие и с методологията на Комисията за общите разходи и поиска от нея да изчисли референтна стойност за тях отделно от другите материали за влагане.
 (355)
 Комисията отбеляза, че данните за общите разходи не са били леснодостъпни отделно във финансовите отчети на производителя в представителната държава. Освен това, след като се установи наличието на значителни нарушения, съгласно член 2, параграф 6а от основния регламент разходите на вътрешния пазар могат да се използват, но само доколкото е установено със сигурност, че те не са изкривени, въз основа на точни и подходящи доказателства. Такива доказателства по отношение на общите разходи не бяха представени от производителите износители, нито бяха установени от Комисията. Поради това твърдението беше отхвърлено. Комисията счете, че нейната методология за изчисляване на стойност, при която няма нарушения, за общите разходи е подходяща, тъй като няма налична по-добра информация. Групата ZTT също така не предложи алтернативна референтна стойност, при която няма нарушения, за общите разходи. Поради това твърдението беше отхвърлено.
 (356)
 В коментарите си относно окончателното разгласяване групата ZTT заяви, че собствените ѝ ПОАР и печалбата не следва да бъдат изключени от разглеждане, тъй като Комисията не е доказала, че те са с нарушения.
 (357)
 Комисията изрази несъгласие с това твърдение. Както е разяснено в съображение 142, Комисията стигна до заключението, че в този случай е нецелесъобразно да се използват цените и разходите на вътрешния пазар, за да се определи нормалната стойност. Поради това в настоящия случай, както е посочено в съображение 158, не е необходимо Комисията да доказва, че действителните ПОАР на производителите износители не са били нарушени.
 3.4.3. Изчисляване
 (358)
 Въз основа на посоченото по-горе Комисията формира нормалната стойност по вид на продукта на базата на цена франко завода в съответствие с член 2, параграф 6а, буква а) от основния регламент.
 (359)
 Първо, Комисията установи незасегнатите от нарушения производствени разходи (обхващащи потреблението на суровини, труд и енергия). Комисията приложи незасегнатите от нарушения производствени разходи за единица продукция към действителното потребление на отделните производствени фактори от страна на включените в извадката производители износители. Комисията умножи коефициентите на потребление по незасегнатите от нарушения разходи за единица продукция в представителната държава, както е посочено в съображение 318.
 (360)
 Второ, за да се получат незасегнатите от нарушения производствени разходи, Комисията добави общите производствени разходи. Общите производствени разходи, направени от оказалите съдействие производители износители, бяха увеличени с разходите за суровини и консумативи, посочени в съображение 317, и впоследствие изразени като дял от производствените разходи, действително направени от всеки от производителите износители. Този процент беше приложен към незасегнатите от нарушения производствени разходи.
 (361)
 След установяване на незасегнатите от нарушения производствени разходи Комисията приложи ПОАР и печалбата, както е отбелязано в съображения 351—353. Те бяха определени въз основа на финансовите отчети на Prysmian Energia Cables y Sistemas de Argentina S.A, както е разяснено в съображение 353.
 (362)
 Към производствените разходи, установени съгласно описаното в предходното съображение, Комисията приложи ПОАР